ΓΡΑΠΤΗ ΕΡΩΤΗΣΗ P-0505/01

υποβολή: Gerard Collins (UEN) προς την Επιτροπή

(14 Φεβρουαρίου 2001)

Θέμα: Ελεύθερη κυκλοφορία εργαζομένων

Η Ευρωπαϊκή Ομοσπονδία Γεωλόγων (EFG) είναι μια ομοσπονδία που περιλαμβάνει τις εθνικές γεωλογικές ενώσεις από 20 κράτη της Ευρώπης μεταξύ των οποίων από όλα τα κράτη μέλη της Ευρωπαϊκής Ένωσης.

Η γεωλογική επιστήμη είναι ένας επιστημονικός κλάδος που μεταβάλλεται τάχιστα. Η δραστηριότητα των γεωεπιστημόνων έχει διαρκώς αυξανόμενο αντίκτυπο στην ασφάλεια του κοινού. Οι διατάξεις που αφορούν την εκπαίδευση και την κατάρτιση χρειάζεται να προσαρμόζονται ανάλογα για να ανταποκρίνονται σ' αυτές τις αλλαγές. Από την πλευρά του, ένας επαγγελματικός φορέας αρμόδιος για τη γεωεπιστήμη πρέπει να επαγρυπνεί για την εξασφάλιση των κατάλληλων επιπέδων στον τομέα του. Σε ευρωπαϊκό επίπεδο αυτός ο φορέας είναι η EFG.

Σύμφωνα με την οδηγία 89/48/ΕΟΚ(1) και την οδηγία 92/51/ΕΟΚ(2), η EFG έχειιοθετήσει ένα σύστημα πολυμερούς αναγνώρισης μεταξύ των γεωλογικών ενώσεων που είναι μέλη της ομοσπονδίας. Στουςποψήφιους που πληρούν τις απαιτήσεις απονέμεται ο επαγγελματικός τίτλος του ευρωπαίου γεωλόγου (EurGeol). Η απονομή του τίτλου σημαίνει την ετοιμότητα της EFG να εγγυηθεί τα προσόντα όσων ασκούν το επάγγελμα σταψηλότερα επίπεδα σε όλους τους τομείς των γεωεπιστημών. Οι κάτοχοι του τίτλου πρέπει να συμμορφούνται με τον κώδικα επαγγελματικής συμπεριφοράς της EFG.

Έναςποψήφιος για τον τίτλο πρέπει να έχει περατώσει επιτυχώς τριτοβάθμιο εκπαιδευτικό πρόγραμμα και να έχει αποκτήσει ικανοποιητική επαγγελματική πείρα συνολικής ελάχιστης διάρκειας οκτώ ετών. Συνεπώς, οι απαιτήσεις είναιψηλότερες από τις απαιτήσεις που ορίζονται στη γενική οδηγία. Τουςποψήφιους για εγγραφή στο σχετικό μητρώο πρέπει να συστήσουν οι οικείες εθνικές ενώσεις και κατόπιν πρέπει να τους κάνει δεκτούς η επιτροπή επικύρωσης της EFG προτού αποκτήσουν τον τίτλο EurGeol.

Σκοπός του τίτλου EurGeol είναι:

α) αναγνώριση της άσκησης της γεωεπιστήμης σεψηλό επίπεδο,

β) καθορισμός αναμφιβόλως σαφών καιψηλών προτύπων που να είναι αναγνωρίσιμα από κυβερνήσεις, ρυθμιστικές αρχές αλλά και το κοινό, και

γ) διευκόλυνση της ελεύθερης κυκλοφορίας γεωλόγων εντός της Ευρωπαϊκής Ένωσης μέσω της αμοιβαίας αναγνώρισης επαγγελματικών προσόντων.

Η Επιτροπήποστηρίζει αυτή την πρωτοβουλία ως τρόπο διευκόλυνσης της ελεύθερης κυκλοφορίας επαγγελματιών στις χώρες της ΕΕ;

Σε ποιο βαθμό θα μπορούσε ο τίτλος EurGeol να διευκολύνει την αναγνώριση μεταξύ κρατών μελών των προσόντων που ισχύουν σε κάθε κράτος;

(1) ΕΕ L 9 της 24.1.1989, σελ. 16.

(2) ΕΕ L 209 της 24.7.1992, σελ. 25.

Απάντηση του κ. Bolkestein εξ ονόματος της Επιτροπής

(16 Μαρτίου 2001)

Η Επιτροπή πληροφορήθηκε την ύπαρξη του τίτλου του ευρωπαίου γεωλόγου που δημιουργήθηκε από την Ευρωπαϊκή Ομοσπονδία Γεωλόγων (EFG).

Μολονότι ο εν λόγω τίτλος δεν αποτελεί αυτός καθαυτό δίπλωμα κατά την έννοια των οδηγιών 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών και 92/51/ΕΟΚ του Συμβουλίου της 18ης Ιουνίου 1992(1) σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ, η Επιτροπήποστηρίζει ανεπιφύλακτα αυτή την πρωτοβουλία της EFG, στο βαθμό κατά τον οποίο αποσκοπεί στη διευκόλυνση της ελεύθερης κυκλοφορίας των γεωλόγων εντός της Κοινότητας.

Αφενός, ο τίτλος του ευρωπαίου γεωλόγου μπορεί να είναι χρήσιμος τόσο για τις εθνικές αρχές που είναι επιφορτισμένες με την εξέταση των αιτήσεων αναγνώρισης των επαγγελματικών προσόντων και διπλωμάτων που αποκτήθηκαν σε ένα άλλο κράτος μέλος όσο και για τουςπαλλήλους που ενδέχεται να κληθούν να αξιολογήσουν τα προσόντα κατόχων αλλοδαπών διπλωμάτων.

Αφετέρου, λαμβανομένωνπόψη των κριτηρίων χορήγησης του τίτλου του ευρωπαίου γεωλόγου, η κατοχή του εν λόγω τίτλου πιστοποιείψηλό επίπεδο ικανότητας ανεξάρτητα από το επίπεδο της αρχικής ακαδημαϊκής κατάρτισης του ενδιαφερομένου. Στο βαθμό κατά τον οποίο, δυνάμει της νομολογίας του Δικαστηρίου(2), εναπόκειται στα κράτη μέλη να λάβουνπόψη την επαγγελματική πείρα που απέκτησε ο ενδιαφερόμενος πέραν του διπλώματός του όταν αποφαίνονται σχετικά με την αίτηση αναγνώρισης την οποία έχειποβάλει, η Επιτροπή θεωρεί ότι ένας γεωλόγος που έχει λάβει τον τίτλο του ευρωπαίου γεωλόγου δεν θα πρέπει κατ' αρχήν ναποβάλλεται σε δοκιμασία επάρκειας ούτε να πραγματοποιεί πρακτική άσκηση προσαρμογής βάσει του άρθρου 4 της οδηγίας 89/48/ΕΟΚ ή του άρθρου 7 της οδηγίας 92/51/ΕΟΚ.

Τέλος, στην ανακοίνωση της 7ης Φεβρουαρίου 2001 με τίτλο Αξιοποίηση του δυναμικού της Ευρωπαϊκής Ένωσης: εδραίωση και επέκταση της στρατηγικής της Λισσαβώνας(3), η Επιτροπή ανακοίνωσε ότι θα παρουσιάσει το 2002 προτάσεις που θα έχουν ως σκοπό να καταστήσουν τους κανόνες σχετικά με την αναγνώριση των επαγγελματικών προσόντων πιο ομοιόμορφους, διαφανείς και ευέλικτους. Μολονότι βασίζονται στο ισχύον

γενικό σύστημα αναγνώρισης, μια συστηματικότερη συμμετοχή των επαγγελματικών οργανώσεων και η ενθάρρυνση της ανάπτυξης κοινών προτύπων, όπως εκείνα που θέσπισε η EFG, θα επιτρέψουν την εξασφάλιση, σε μεγαλύτερο βαθμό, της αυτόματης αναγνώρισης των επαγγελματικών προσόντων εντός της Κοινότητας.

(1) ΕΕ L 19 της 24.1.1989.

(2) Υπόθεση C-340/89, Βλασσοπούλου, Συλλογή I-2357.

(3) COM(2001)79, το οποίο ακολούθησε δεύτερη ανακοίνωση που εκδόθηκε από την Επιτροπή στις 28 Φεβρουαρίου 2001 και έχει τον τίτλο Νέες ευρωπαϊκές αγορές εργασίας, ανοικτές σε όλους, με πρόσβαση για όλους και διατίθεται στα αγγλικά στον ιστοχώρο της Επιτροπής στην ακόλουθη διεύθυνση: http://europa.eu.int/comm/employment_social/empl&esf/news/labour.pdf.